LT
C 253/6
Europos Sąjungos oficialusis leidinys
2023 7 18
Europos duomenų apsaugos priežiūros pareigūno nuomonės dėl pasiūlymo dėl Europos Parlamento ir Tarybos reglamento dėl baudžiamojo proceso perdavimo santrauka (2023/C 253/04) (Visą šios nuomonės tekstą anglų, prancūzų ir vokiečių kalbomis galima rasti EDAPP interneto svetainėje https://edps.europa.eu) 2023 m. balandžio 5 d.
Europos Komisija pateikė pasiūlymą dėl Europos Parlamento ir Tarybos reglamento dėl baudžiamojo proceso perdavimo.
EDAPP visiškai pritaria Komisijos siekiui nustatyti bendras baudžiamojo proceso perdavimo iš vienos valstybės narės į kitą taisykles, siekiant veiksmingai kovoti su tarpvalstybiniu nusikalstamumu ir užtikrinti, kad nusikalstamą veiką tirtų ir baudžiamąjį persekiojimą vykdytų geriausias galimybes turinti valstybė narė.
Jis taip pat palankiai vertina pasiūlyme pateiktą paaiškinimą, kad būsimas reglamentas būtų valstybių narių keitimosi asmens duomenimis perduodant baudžiamąjį procesą teisinis pagrindas pagal Direktyvos (ES) 2016/680 8 straipsnį ir 10 straipsnio a punktą Europos Parlamento ir Tarybos (1).
Vis dėlto EDAPP ragina teisės aktų leidėją paaiškinti centrinių institucijų vaidmenis ir atsakomybę pagal šį pasiūlymą, taip pat nuorodas į duomenų apsaugos teisinę sistemą.
1.
ĮVADAS
1.
2023 m. balandžio 5 d.
Europos Komisija pateikė Pasiūlymą dėl Europos Parlamento ir Tarybos reglamento dėl baudžiamojo proceso perdavimo (2) (toliau – Pasiūlymas).
2.
Pasiūlymo tikslas – priimti naują dokumentą dėl baudžiamojo proceso perdavimo tarp valstybių narių, siekiant: 1) veiksmingai ir tinkamai gerinti teisingumo vykdymą Europos Sąjungoje; 2) stiprinti pagrindinių teisių laikymąsi vykstant baudžiamųjų procesų perdavimo procesui; 3) didinti baudžiamųjų procesų perdavimo veiksmingumą ir teisinį tikrumą; 4) sudaryti sąlygas perduoti baudžiamąsias bylas, kai taip siekiama užtikrinti teisingumą, tačiau šiuo metu valstybėse narėse to padaryti neįmanoma, ir sumažinti nebaudžiamumo reiškinį (3).
3.
Ši iniciatyva buvo įtraukta į Komisijos 2022 m. darbo programą (4) ir yra 2021–2025 m.
ES kovos su organizuotu nusikalstamumu strategijos (5) dalis.
4.
Ši EDAPP nuomonė pateikta atsakant į 2023 m. balandžio 5 d.
Europos Komisijos kreipimąsi dėl konsultacijos pagal ES duomenų apsaugos reglamento (6) 42 straipsnio 1 dalį.
EDAPP palankiai vertina Pasiūlymo 62 konstatuojamojoje dalyje pateiktą nuorodą į šią konsultaciją.
Šiuo atžvilgiu EDAPP taip pat teigiamai vertina tai, kad su juo buvo neoficialiai konsultuojamasi pagal ES duomenų apsaugos reglamento 60 konstatuojamąją dalį.
(1) 2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).
(2) COM(2023) 185 final.
(3) Žr. aiškinamojo memorandumo 3 psl.
(4) https://commission.europa.eu/system/files/2023-01/cwp2022_en.pdf (5) Komisijos komunikatas dėl ES 2021–2025 m. kovos su organizuotu nusikalstamumu strategijos, COM(2021) 170, final.
(6) 2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr.
45/2001 ir Sprendimas Nr. 1247/2002/EB (OL L 295, 2018 11 21, p. 39).